FI Euroopan unionin virallinen lehti C 163/86

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Puolan tasavallan hallituksen ilmoitus

(2018/C 163/08)

JULKINEN TARJOUSKILPAILU ÖLJY- JA MAAKAASUESIINTYMIEN ETSINTÄÄ JA HYÖDYNTÄMISTÄ SEKÄ ÖLJYN JA MAAKAASUN TUOTANTOA KOSKEVASTA LUVASTA KOSZALIN – POLANÓWIN ALUEELLA

I JAKSO: OIKEUSPERUSTA

1. Geologista ja kaivostoimintaa koskevan lain 49 h pykälän 2 momentti (Puolan lakikokoelma Dziennik Ustaw 2017, 2126 kohta)

2. Hallituksen 28 päivänä heinäkuuta 2015 antama asetus hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta)

3. Euroopan parlamentin ja neuvoston direktiivi 94/22/EY, annettu 30 päivänä toukokuuta 1994, hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä (EYVL L 164, 30.6.1994, s. 3, puolankielinen erityispainos: luku 6, nide 2, s. 262)

II JAKSO: TARJOUKSIA PYYTÄVÄ ELIN

Nimi: Ympäristöministeriö

Postiosoite: ul. Wawelska 52/54, 00-922 Warsaw, Poland

Puhelin: +48 223692449, +48 22 3692447, faksi: +48 223692460

Verkkosivusto: www.mos.gov.pl

III JAKSO: MENETTELYN KOHDE

1) Toiminta, johon lupa myönnetään

Öljy- ja maakaasuesiintymien etsintä ja hyödyntäminen sekä öljyn ja maakaasun tuotanto Koszalin – Polanówin alueella, lupalohkojen nro 44, 45, 64, 65, 66, 85 ja 86 osat.

2) Alue, jolla toiminta toteutetaan

Tämän tarjouskilpailun kohteena olevan alueen rajat määritetään PL-1992-koordinaattijärjestelmän seuraavien pisteiden välisillä linjoilla:

Piste nro X [PL-1992] Y [PL-1992] 1 715 670,703 310 109,449 2 700 643,559 334 294,553 3 693 802,912 355 613,415 4 683 626,151 367 870,254 5 683 970,000 355 934,000 6 679 751,100 355 587,900 7 674 341,904 364 585,499 8 675 685,502 326 742,492 9 687 105,186 314 298,735 10 703 434,000 314 956,000 11 703 794,000 310 744,000 12 708 568,000 304 275,000 13 714 115,842 304 001,240 pisteeseen nro 1 Itämeren rantaviivalla

Tarjouskilpailun kohteena olevan alueen pystysuuntaisen projektion pinta-ala on 1 198,69 km2.

Tarjouskilpailun kohteena oleva alue sijaitsee seuraavissa

— kunnissa: Białogard, Biesiekierz, Będzino, Świeszyno, Manowo ja Grzmiąca,

— kaupunkikunnissa: Tychowo, Bobolice, Mielno, Sianów, Polanów ja Biały Bór,

— kaupungeissa: Koszalin Länsi-Pommerin voivodikunnassa

sekä Miastkon ja Kępicen kaupunkikunnissa Pommerin voivodikunnassa.

Devoin-, kivihiili- ja permikauden kerrostumissa tehtävien töiden tarkoituksena on dokumentoida edellä kuvatun alueen öljy- ja maakaasuesiintymiä sekä tuottaa öljyä ja maakaasua edellä kuvatulla alueella.

3) Määräaika, vähintään 90 päivää ilmoituksen julkaisupäivästä, ja tarjousten jättämispaikka

Tarjoukset on toimitettava Puolan ympäristöministeriön päätoimipaikkaan viimeistään 91 päivänä sen päivän jälkeen, jona ilmoitus on julkaistu Euroopan unionin virallisessa lehdessä, klo 16.00 mennessä Keski-Euroopan aikaa (CET/CEST).

4) Yksityiskohtainen tarjouseritelmä, joka sisältää tarjouksen arviointiperusteet ja niiden painotuksen, millä varmistetaan, että 9 päivänä kesäkuuta 2011 annetun geologista ja kaivostoimintaa koskevan lain 49 k pykälässä annetut ehdot täyttyvät

Tarjouksia saavat jättää yritykset, joista on annettu hyväksymismenettelyssä myönteinen päätös, kuten geologista ja kaivostoimintaa koskevan lain 49 a pykälän 16 momentin 2 kohdassa säädetään, itsenäisesti tai toiminnanharjoittajana, jos useat yritykset hakevat lupaa yhdessä.

Tarjousten arviointikomitea arvioi vastaanotetut tarjoukset seuraavien perusteiden pohjalta:

30 % – taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 25 % – tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 20 % – ehdotettujen geologisten töiden, geologiset toimet mukaan luettuina, tai kaivostoimien laajuus ja aikataulu 10 % – kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 10 % – geologisiin töihin, geologiset toimet mukaan luettuina, tai kaivostoimiin ehdotettu tekniikka käyttäen innovatiivisia elementtejä, jotka on kehitetty tähän hankkeeseen 5 % – pakollisen näytteiden keräämisen laajuus ja aikataulu geologisten toimien aikana, mukaan luettuina porausnäytteet.

Jos sen jälkeen, kun tarjoukset on arvioitu edellä eriteltyjen perusteiden pohjalta, kahdella tai useammalla tarjouksella on sama tulos, kaivosoikeuksia koskevan korvauksen määrää etsintä- ja hyödyntämisvaiheessa käytetään lisäperusteena, jonka mukaan voidaan tehdä lopullinen päätös kyseisten tarjousten välillä.

5) Geologisten tietojen vähimmäislaajuus

Lupatiedot alueen nimi: Koszalin – Polanów sijainti: maalla, lupalohkot 44, 45, 64, 65, 66, 85 ja 86 Esiintymätyyppi tavanomaisia öljy- ja maakaasuesiintymiä Rakennetasot — Varhaispaleotsooinen (kaledonialainen) — Myöhäispaleotsooinen (variskilainen) — Permis-mesotsooinen Raakaöljykerrostumat I – varhaispaleotsooiseen (ordovikikauden) ja myöhäispaleotsooiseen (devonikauden, kivihiilikauden) kivikompleksiin ja permikautiseen (Rotliegend) kivikompleksiin liittyvä raakaöljykerrostuma, II – Zechstein (Main Dolomite -dolomiitti). Lähdekivet I – ordovikikauden savi- ja lietekivet, ylädevonikauden merkeli, alakivihiilikauden savi- ja lietekivet, II – Main Dolomite -dolomiittikerrostumat. Esiintymät I – devonikauden hiekka- ja karbonaattikivet, hiekkakivet ja kivihiilikauden liuoksista kiteytynyt kalkkikivi, permikauden hiekkakivet, II – permikauden dolomiitit. Tiivistekivet I – Zechstein-evaporiittikerrostumat, savipitoiset kivet ja lietekivet klustereina potentiaalisten devoni- ja kivihiilikauden esiintymäkerrosten väleissä sekä varhaispaleotsooiset savi- ja lietekivet dislokaatioalueilla, II – Zechstein-evaporiittikerrostumat. Maapeitteen paksuus 1 600 –3 300 m Loukun tyyppi I – devoni- ja kivihiilikautinen – stratigrafinen ja tektoninen Rotliegend – rakenteellinen, tektoninen, litologinen II – Main Dolomite -dolomiitti – litologis-fasiaalinen, rakenteellinen Lähistöllä havaitut esiintymät (MK – maakaasu, Ö – öljy) Daszewo N kaasu (MK), löydetty vuonna 1984, kumulatiivinen tuotanto: 415 990 000 m3 kaasua (26 vuotta), vuonna 2015: tuotanto – 25 250 000 m3, varannot ja resurssit 999 470 000 m3, teolliset resurssit 225 740 000 m3, Daszewo N öljy (Ö), löydetty vuonna 1988, kumulatiivinen tuotanto: 57 893 tonnia öljyä, 10 330 000 m3 oheismaakaasua (17 vuotta), vuonna 2015: tuotanto – ei tuotantoa, varannot ja resurssit – 60 000 tonnia öljyä, 15 miljoonaa m3 oheismaakaasua. Daszewo (Ö), löydetty vuonna 1980, kumulatiivinen tuotanto: 180 610 tonnia öljyä (21 vuotta), 97 750 000 m3 kaasua (24 vuotta), vuonna 2015 (PMG Daszewo): tuotanto – 270 tonnia öljyä, kaasu – ei tuotantoa, varannot ja resurssit – 5 020 tonnia öljyä, 27 720 000 m3 kaasua (suojakaasua), Białogard (MK), löydetty vuonna 1982, kumulatiivinen tuotanto: 595 660 000 m3 kaasua (32 vuotta), vuonna 2015: tuotanto – 14 130 000 m3 kaasua, varannot ja resurssit – 59 430 000 m3 kaasua (varantojen ja resurssien uudelleenarviointi on käynnissä), Tychowo (Ö), löydetty vuonna 1988, kumulatiivinen tuotanto: 20 742 tonnia öljyä, 5 972 000 m3 kaasua (8 vuotta), vuonna 2015: tuotanto – ei tuotantoa, varannot ja resurssit – 19 000 tonnia öljyä, 5 860 000 m3 kaasua. Itsenäinen toiminta on lakannut, ulostulo suljettiin ennen pumpun käynnistämistä negatiivisesta imukykytestistä johtuen. Wierzchowo (GZ), löydetty vuonna 1971, kumulatiivinen tuotanto 514 020 000 m3 (42 vuotta), vuonna 2015: tuotanto – ei tuotantoa, varannot ja resurssit: 10 780 000 m3 kaasua, teolliset resurssit 10 690 000 m3. Tehdyt seismiset tutkimukset [alue] (oikeudenomistaja) 1973 Koszalin-Bydgoszcz (valtionkassa) 1974 Alueelliset profiilit [Polanów] (valtionkassa) 1974 Alueelliset profiilit [Wierzchowo-Gózd] (valtionkassa) 1975 Resko-Czaplinek (valtionkassa) 1975–1977 Bialogard-Czluchów [Wierzchowo] (valtionkassa) 1976–1978 Szczecinek-Chojnice [Szczecinek-Czluchów] (valtionkassa) 1977–1979 Wysoka Kamieńska-Bialogard [Karlino] (valtionkassa) 1983–1986 Wysoka Kamieńska-Bialogard [Ustronie-Biesiekierz-Rosnowo] (valtionkassa) 1984 Wysoka Kamieńska-Bialogard [Dygowo-Białogard-Tychowo] (valtionkassa) 1985–1986 Koszalin-Polanów-Miastko [Grzybnica] (valtionkassa) 1987 Koszalin-Polanów-Miastko [Gozd] (valtionkassa) 1988–1989 Seismiset syväluotaukset [Drawsko] (valtionkassa) 1989 Seismiset syväluotaukset [Szczecinek-Miastko] (valtionkassa) 1990 Tychowo-Czechy [Tychowo-Czechy] (PGNiG SA) 1991–1992 Kłanino-Karsina-Żydowo (PGNiG SA) 1992 Tychowo-Czechy [Tychowo] (PGNiG SA) 1992 Seismisten syväluotausten PAN-ohjelma (valtionkassa) 1993 Świdwin-Białogard [Rąbino-Daszewo] (PGNiG SA) 1994 Dobrzyca-Parnowo [Dobrzyca] (PGNiG SA) 1995 Drzonowo-Wierzchowo (PGNiG SA) 1998 Rosnowo-Białogard, (uudelleenkäsittely) (PGNiG SA) 2000 Pomerania [Biały Bór] (Apache Poland Sp. z o.o.) 2011 Dargin 2D (valtionkassa) Vertailulähteet (MD) Jamno IG 1 (2 801,5 m) Kłanino 1 (3 306,0 m) Kurowo 1 (3 089,7 m)

6) Toiminnan aloittamispäivä

Luvan kohteena olevat toimet aloitetaan 14 päivän kuluessa siitä päivästä, jolloin luvan myöntämistä koskevasta päätöksestä tulee lopullinen.

7) Luvan myöntämisen ehdot, erityisesti geologista ja kaivostoimintaa koskevan lain 49 x pykälän 1 momentissa tarkoitetun vakuusmaksun määrä, soveltamisala ja tapa ja, silloin kun se on perusteltua, lain 49 x pykälän 2 momentissa tarkoitetun vakuusmaksun määrä, soveltamisala ja tapa

Hyväksytyn tarjouksen tehneen yrityksen on maksettava vakuus, joka kattaa lupaehtojen noudattamatta jättämisen tai puutteellisen noudattamisen sekä kaivostoiminnan lopettamisen rahoituksen, jos lupa päättyy, peruuntuu tai raukeaa. Kyseinen vakuus on annettava kaudelle, joka alkaa luvan myöntämisestä ja päättyy etsintä- ja hyödyntämisvaiheen loppuun. Vakuuden määrä on 100 000 PLN. Sen maksutavasta ja -ajasta säädetään geologista ja kaivostoimintaa koskevan lain 49 x pykälän 4 ja 5 momentissa.

8) Geologisten töiden, geologiset toimet mukaan luettuina, tai kaivostoimien vähimmäislaajuus

Etsintä- ja hyödyntämisvaiheen suunniteltujen geologisten töiden vähimmäisohjelma on seuraava:

I vaiheen kesto: 12 kuukautta laajuus: geologisten arkistotietojen tulkinta ja analysointi

II vaiheen kesto: 12 kuukautta laajuus: geofysikaaliset tutkimukset – seisminen 2D-koe (80 km pituinen luotauslinja) tai seisminen 3D-koe (100 km2 luotausalue)

III vaiheen kesto: 24 kuukautta laajuus: yhden porausreiän poraaminen enintään 3 500 m syvyyteen sekä pakollinen näytteenotto suunnitelluin välein

IV vaiheen kesto: 12 kuukautta laajuus: saatujen tietojen analysointi

9) Kausi, jolle lupa myönnetään

Luvan voimassaoloaika on 10 vuotta, joka sisältää:

— viiden vuoden etsintä- ja hyödyntämisvaiheen, joka alkaa luvan myöntämispäivästä,

— sekä tuotantovaiheen, joka alkaa päivästä, jolloin investointipäätös on saatu.

10) Toimintaa sekä yleisen turvallisuuden, kansanterveyden, ympäristönsuojelun ja esiintymien järkevän hallinnan varmistamista koskevat erityisehdot

Luvan työohjelman täytäntöönpano ei saa loukata maanomistajien oikeuksia eikä se poista tarvetta noudattaa lainsäädännössä, erityisesti geologista ja kaivostoimintaa koskevassa laissa, säädettyjä vaatimuksia sekä maankäytön suunnittelua, ympäristönsuojelua, maatalousmaata ja metsiä, luontoa, vesiä ja jätteitä koskevia vaatimuksia.

11) Kaivosoikeuksia koskevat mallisopimukset

Mallisopimus on liitteenä.

12) Tiedot kaivosoikeuksia koskevan korvauksen määrästä

Koszalin – Polanówin alueen kaivosoikeuksia koskeva vähimmäiskorvaus viiden vuoden peruskaudelta on 259 084,86 PLN (kaksisataaviisikymmentäyhdeksäntuhattakahdeksankymmentäneljä zlotya ja kahdeksankymmentäkuusi groszia) vuotta kohden. Vuotuinen korvaus kaivosoikeuksista, jotka koskevat mineraalien etsintää ja hyödyntämistä, on sidottu keskimääräiseen vuotuiseen kuluttajahintaindeksiin, joka on määritetty kaudelle, joka alkaa tämän sopimuksen tekohetkestä ja kattaa korvauksen maksupäivää edeltävän vuoden, sellaisena kuin kansallisen tilastokeskuksen johtaja sen julkistaa Puolan virallisessa lehdessä (Monitor Polski) (geologista ja kaivostoimintaa koskevan lain 49 h pykälän 3 momentin 12 kohta).

13) Tiedot vaatimuksista, jotka tarjousten ja tarjoajilta vaadittavien asiakirjojen on täytettävä

1. Tarjouksissa on eriteltävä: 1) tarjoajan nimi (toiminimi) ja rekisteröity toimipaikka 2) tarjouksen kohde ja sen alueen kuvaus, jonka lupa kattaa ja jolla kaivosoikeuksia käytetään 3) kausi, jolle lupa on myönnetty, etsintä- ja hyödyntämisvaiheen pituus sekä toimien aloittamispäivä 4) geologisten töiden, geologiset toimet mukaan luettuina, tai kaivostoimien tavoite, laajuus ja luonne sekä tiedot suunnitellun tavoitteen saavuttamiseksi tehtävistä töistä ja käytettävästä tekniikasta 5) geologisten töiden, geologiset toimet mukaan luettuina, aikataulu vuosiin jaoteltuna sekä niiden laajuus 6) geologista ja kaivostoimintaa koskevan lain 82 pykälän 2 momentin 2 kohdassa tarkoitetun geologisten toimien aikana tapahtuvan pakollisen näytteiden keruun laajuus ja aikataulu, porausnäytteet mukaan luettuina 7) tarjoajan oikeudet kiinteistöön (alueeseen), jolla suunnitellut toimet toteutetaan, tai oikeus toimintaan, jota yksikkö hakee 8) luettelo alueista, jotka kuuluvat luonnonsuojeluohjelmien piiriin; tämä vaatimus ei koske hankkeita, joiden osalta vaaditaan ympäristöolosuhteita koskeva päätös 9) tapa, jolla suunniteltujen toimien haitalliset ympäristövaikutukset estetään 10) tarjoajan saatavilla olevien geologisten tietojen laajuus 11) kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 12) tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 13) taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 14) geologisten töiden, geologiset toimet mukaan luettuina, tai kaivostoimien toteuttamiseen ehdotettu tekniikka 15) ehdotus kaivosoikeuksia koskevaksi korvaukseksi, joka on vähintään tarjouskilpailua koskevassa ilmoituksessa määritetty rahamäärä 16) geologista ja kaivostoimintaa koskevan lain 49 x pykälän 4 momentin mukainen ehdotettu vakuuden muoto 17) jos useat yritykset tekevät tarjouksen yhdessä, siinä on eriteltävä a) kaikkien tarjoukseen osallistuvien yritysten nimet (toiminimet) ja rekisteröidyt toimipaikat b) toiminnanharjoittaja c) yhteistyösopimuksessa ehdotetut prosenttiosuudet geologisten töiden, geologiset toimet mukaan luettuina, kustannuksista.

2. Tarjouskilpailuun jätettyjen tarjousten on täytettävä tarjouskilpailua koskevassa ilmoituksessa annetut ehdot.

3. Tarjouksiin on liitettävä seuraavat asiakirjat: 1) näyttö tarjouksessa kuvatuista olosuhteista, erityisesti otteet asiaankuuluvista rekistereistä 2) todiste vakuuden maksamisesta 3) jäljennös päätöksestä, jolla vahvistetaan geologista ja kaivostoimintaa koskevan lain 49 a pykälän 17 momentissa säädetyn hyväksyntämenettelyn myönteinen tulos 4) graafiset liitteet, jotka on laadittu kaivoskarttoja koskevien vaatimusten mukaisesti ja jotka osoittavat maan hallinnolliset rajat 5) kirjallinen sitoumus tarjota teknisiä resursseja tarjouskilpailuun osallistuvalle yritykselle, jos toisen yrityksen teknisiä resursseja käytetään luvan täytäntöönpanossa 6) kaksi jäljennöstä geologisia toimia koskevan hankkeen asiakirjoista.

4. Tarjoajat voivat antaa tarjouksissaan oma-aloitteisesti lisätietoja tai liittää niihin muita asiakirjoja.

5. Tarjoajien toimittamien asiakirjojen on oltava alkuperäisiä tai niiden oikeaksi todistettuja jäljennöksiä, kuten hallintomenettelylaissa säädetään. Tämä vaatimus ei koske lupaviranomaisen laatimien asiakirjojen jäljennöksiä, jotka on liitettävä tarjouksiin.

6. Vieraskieliset asiakirjat on toimitettava yhdessä virallisen puolankielisen käännöksen kanssa.

7. Tarjoukset on toimitettava suljetussa kirjekuoressa tai suljetussa paketissa, jossa on tarjoajan nimi (toiminimi) ja tarjouskilpailun aihe.

8. Tarjousten jättämisen määräajan jälkeen toimitetut tarjoukset palautetaan tarjoajalle avaamattomina.

14) Tiedot vakuuden maksutavasta, vakuuden määrästä ja maksupäivästä

Tarjoajien on maksettava 1 000 PLN:n (tuhannen zlotyn) vakuus ennen tarjousten jättämisen määräajan päättymistä.

IV JAKSO: HALLINNOLLISET TIEDOT

IV.1) Tarjousten arviointikomitea

Lupaviranomainen nimittää tarjousten arviointikomitean hoitamaan tarjouskilpailun ja valitsemaan edullisimman tarjouksen. Komitean kokoonpanosta ja työjärjestyksestä säädetään hallituksen 28 päivänä heinäkuuta 2015 antamassa asetuksessa hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta). Tarjousten arviointikomitea laatii tarjouskilpailusta raportin, jonka lupaviranomainen hyväksyy. Raportti sekä tarjoukset ja tarjouskilpailuun liittyvät asiakirjat ovat avoimia muille tarjouksia tehneille yksiköille.

IV.2) Lisäselvitykset

Kiinnostunut yksikkö voi pyytää lupaviranomaiselta selvityksiä tarjouksen yksityiskohdista seitsemän päivän kuluessa ilmoituksen julkaisusta. Lupaviranomainen julkaisee selvitykset Biuletyn Informacji Publicznej -tiedotuslehdessä asiaankuuluvan alatoimiston yksikkösivulla seitsemän päivän kuluessa pyynnön vastaanottamisesta.

IV.3) Lisätiedot

Puolan geologiapalvelu on koonnut täydelliset tiedot tarjouskilpailun kohteena olevasta alueesta pakettiin Pakiet danych geologicznych, joka on saatavilla ympäristöministeriön verkkosivustolla (www.mos.gov.pl) ja osoitteesta

Departament Geologii i Koncesji Geologicznych (geologian ja kaivosoikeuksien osasto) Ministry of the Environment ul. Wawelska 52/54 00-922 Warszawa/Warsaw POLSKA/POLAND P. +48 223692449 F. +48 223692460